VĮ Klaipėdos valstybinio jūrų uosto direkcija skelbia atvirą konkursą dėl administracinio pastato 10 aukšte esančių dviejų patalpų (16,52 m2 ir 7,62 m2) GSM ryšio stotims įrengti su teise ant šio pastato stogo sumontuoti GSM ryšio antenas (iki 6 vnt.) nuomos. Administracinis pastatas yra adresu J. Janonio g. 24, Klaipėda. Nuomos sutarties trukmė – 1 metai su galimybe sutartį pratęsti iki 3 metų. Pradinis nuompinigių dydis – 2860 Lt/mėn. be PVM už 16,52 m2 ploto patalpą ir 2790 Lt/mėn. be PVM už 7,62 m2 patalpą. Visą konkurso sąlygų sąvadą galima rasti internetinės svetainės www.portofklaipeda.lt skiltyje „Skelbimai“ arba gauti Uosto direkcijos Bendrajame skyriuje (8 aukšte). Paraiškos užklijuotuose vokuose su nuoroda „Turto nuomos konkursui“ priimamos Uosto direkcijos Bendrajame skyriuje (8 aukšte) adresu J. Janonio g. 24, Klaipėda, 7 kalendorines dienas po paskelbimo spaudoje (įskaitant paskelbimo dieną). Voke turi būti pateikta: paraiška, kurioje nurodomas konkurso dalyvio pavadinimas, rekvizitai ir kontaktiniai duomenys; pageidaujamas išsinuomoti patalpų plotas ir siūlomas konkretus nuompinigių dydis; įgalioto atstovo patvirtintos juridinio asmens registracijos pažymėjimo ir įstatų kopijos. Turto nuomos komisijos posėdis įvyks Uosto direkcijos administracinio pastato 4 a. posėdžių salėje š. m. vasario 13 d. 11 val. Papildomą informaciją galima gauti tuo pačiu adresu arba telefonu (8 46)  499 788.
